Skogblåhjort er en middelsstor (13-15 millimeter), blålig eller grønnlig metallglinsende art. Kroppen er litt flattrykt, og fint og litt spredt punktert. Hodet er firkantet, bredere enn langt. Kjevene er ikke like store som hos mange andre hjortebiller men fortsatt påfallende. Dekkvingene har fine lengdestriper. Fra den beslektede arten lundblåhjort kjennes den på litt større kroppsstørrelse, den er også litt mer langstrakt, og hannens kjever er litt støre: de når ut til antennefestet på sidene.